CELEX: 32011R0420
Language: bg
Date: 2011-04-29 00:00:00
Title: Регламент (ЕС) № 420/2011 на Комисията от 29 април 2011 година за изменение на Регламент (ЕО) № 1881/2006 за определяне на максимално допустимите количества на някои замърсители в храните  Текст от значение за ЕИП

30.4.2011   
            
            
               BG
            
            
               Официален вестник на Европейския съюз
            
            
               L 111/3
            
         РЕГЛАМЕНТ (ЕС) № 420/2011 НА КОМИСИЯТА
   от 29 април 2011 година
   за изменение на Регламент (ЕО) № 1881/2006 за определяне на максимално допустимите количества на някои замърсители в храните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
   като има предвид, че:
   
               (1)
            
            
               В Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (2) са установени максимално допустимите количества на замърсители в редица храни.
            
         
               (2)
            
            
               Предвид съществуващите различия в тълкуванията във връзка с размера на подлежащата на изследване проба от крабове с цел съпоставка с максимално допустимите количества на кадмий, следва да се изясни, че максимално допустимите количества на кадмий в ракообразните, посочени в приложението към Регламент (ЕО) № 1881/2006, се прилагат за мускулно месо от крайници (крака и щипки) и корем. При крабовете и крабоподобните ракообразни максимално допустимите количества се прилагат само за крайници. В това определение не се включват други части от ракообразните, като например главогръда при крабовете и неядивните части (черупка, опашка). Главогръдът обхваща храносмилателните органи (хепатопанкреас), които са известни с високото си съдържание на кадмий. Тъй като съществува вероятност в някои държави-членки потребителите да консумират редовно части от главогръда, може да е от полза предоставянето на съвети за потребителите на равнище държава-членка да ограничат консумацията си на тези части с цел да се намали експозицията на кадмий. На уебсайта на главна дирекция „Здравеопазване и потребители“ на Европейската комисия беше публикувана информационна бележка по този въпрос (3).
            
         
               (3)
            
            
               Поради съображения за последователност размерът на пробата от ракообразни, за която се прилагат максимално допустимите количества от други замърсители (олово, живак, диоксини и PCB и полициклични ароматни въглеводороди), следва да бъде съответно изменен.
            
         
               (4)
            
            
               Двучерупчестите мекотели, като например зелените двучерупчести миди и стридите, имат свойството да натрупват кадмий подобно на морските водорасли. Тъй като прахът от зелени двучерупчести миди и прахът от стриди, подобно на изсушените морски водорасли, се продава като хранителна добавка, максимално допустимото количество на кадмий в изсушените двучерупчести мекотели следва да бъде същото като понастоящем установеното за изсушените морски водорасли и производните им продукти.
            
         
               (5)
            
            
               Разпоредбите относно листното зеле следва да бъдат приведени в съответствие с тези за другите листни зеленчуци. Следователно листното зеле следва да бъде изключено от прилаганото по принцип максимално допустимо количество на кадмий за „зеленчуци и плодове“ в точка 3.2.15. и следва да бъде включено в точка 3.2.17.
            
         
               (6)
            
            
               Не би било реалистично прилаганото по принцип максимално допустимо количество на олово и кадмий в плодовете и зеленчуците да бъде прилагано и за морските водорасли, които по принцип могат да съдържат и по-големи количества. Следователно морските водорасли следва да бъдат изключени от прилаганите по принцип максимално допустими количества за олово и кадмий в плодовете и зеленчуците (точки 3.1.10 и 3.2.15). Следва да бъдат събрани повече данни за случаи на наличие, за да може да бъде взето решение относно необходимостта от определяне на специфични по-реалистични максимално допустими количества олово и кадмий в морските водорасли.
            
         
               (7)
            
            
               Съществува известна непоследователност по отношение на наименованията на групите от храни/продукти, изброени в Регламент (ЕО) № 1881/2006 и наименованията на групите от храни/продукти, изброени в Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (4). Тъй като Регламент (ЕО) № 1881/2006 се отнася за групите от продукти, изброени в Регламент (ЕО) № 396/2005, тези наименования следва да бъдат приведени в съответствие с посочения регламент.
            
         
               (8)
            
            
               Целесъобразно е да бъдат актуализирани разпоредбите относно мониторинга и докладването, като се вземат предвид скорошните препоръки във връзка с мониторинга на етилкарбамат (5), перфлуороалкилираните вещества (6) и акриламид (7). Тъй като Решение 2006/504/ЕО на Комисията (8) беше отменено и заменено с Регламент (ЕО) № 1152/2009 на Комисията (9), позоваването на Решение 2006/504/ЕО следва да бъде заменено с позоваване на Регламент (ЕО) № 1152/2009. Също така следва да бъде изяснено кои данни се докладват пред Комисията и кои — пред ЕОБХ.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и не бяха обект на възражение от страна на Европейския парламент и Съвета,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1881/2006 се изменя, както следва:
   
               1.
            
            
               Член 9 се изменя, както следва:
               
                           а)
                        
                        
                           параграфи 2 и 3 се заменят със следното:
                           „2.   Държавите-членки и заинтересованите страни съобщават всяка година на Комисията резултатите от предприетите проучвания, включително и данните за случаи на наличие и за напредъка по отношение на изпълнението на превантивните мерки, за да се избегне замърсяването с охратоксин А, деоксиниваленол, зеараленон, фумонизин В1 и В2, Т-2 и НТ-2 токсини. Комисията предоставя тези резултати на държавите-членки. Свързаните данни за случаи на наличие се докладват пред ЕОБХ.
                           3.   Държавите-членки докладват пред Комисията констатациите си относно наличието на афлатоксини, формулирани в съответствие с Регламент (ЕО) № 1152/2009 на Комисията (10). Държавите-членки докладват пред ЕОБХ относно констатациите си за наличие на фуран, етилкарбамат, перфлуороалкилирани вещества и акриламид, формулирани в съответствие с препоръки 2007/196/ЕО (11), 2010/133/ЕС (12), 2010/161/ЕС (13) и 2010/307/ЕС (14) на Комисията.
                        
                     
                           б)
                        
                        
                           добавя се следният параграф 4:
                           „4.   Данните за случаи на наличие на замърсители, събрани от държавите-членки, следва по целесъобразност също да бъдат докладвани пред ЕОБХ.“
                        
                     
         
               2.
            
            
               Приложението се изменя в съответствие с приложението към настоящия регламент.
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 април 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 37, 13.2.1993 г., стр. 1.
   
      (2)  ОВ L 364, 20.12.2006 г., стр. 5.
   
      (3)  http://ec.europa.eu/food/food/chemicalsafety/contaminants/cadmium_en.htm
   
      (4)  ОВ L 70, 16.3.2005 г., стр. 1.
   
      (5)  ОВ L 52, 3.3.2010 г., стр. 53.
   
      (6)  ОВ L 68, 18.3.2010 г., стр. 22.
   
      (7)  ОВ L 137, 3.6.2010 г., стр. 4.
   
      (8)  ОВ L 199, 21.7.2006 г., стр. 21.
   
      (9)  ОВ L 313, 28.11.2009 г., стр. 40.
   
      (10)  ОВ L 313, 28.11.2009 г., стр. 40.
   
      (11)  ОВ L 88, 29.3.2007 г., стр. 56.
   
      (12)  ОВ L 52, 3.3.2010 г., стр. 53.
   
      (13)  ОВ L 68, 18.3.2010 г., стр. 22.
   
      (14)  ОВ L 137, 3.6.2010 г., стр. 4.“;
   
      ПРИЛОЖЕНИЕ
      Приложението към Регламент (ЕО) № 1881/2006 се изменя, както следва:
      
                  (1)
               
               
                  В раздел 3.1 относно оловото точки 3.1.6, 3.1.9, 3.1.10 и 3.1.11 се заменят със следното:
                  
                              Храни (1)
                           
                           
                              Максимално допустими количества (mg/kg мокро тегло)
                           
                        
                              „3.1.6
                           
                           
                              Ракообразни (26): мускулно месо от крайници и корем (44). В случай на крабове и крабоподобни ракообразни (Brachyura and Anomura) – мускулно месо от крайници.
                           
                           
                              0,50“
                           
                        
                              „3.1.9
                           
                           
                              Бобови зеленчуци (27), зърнени храни и варива
                           
                           
                              0,20“
                           
                        
                              „3.1.10
                           
                           
                              Зеленчуци, с изключение на зеле, листни зеленчуци, свежи подправки, гъби и морски водорасли (27). Максимално допустимото количество за картофите се отнася за белените картофи.
                           
                           
                              0,10“
                           
                        
                              „3.1.11
                           
                           
                              Зеленчуци от рода на зелето, листни зеленчуци (43) и следните гъби (27): Agaricus bisporus (двуспорова печурка), Pleurotus ostreatus (гъба кладница), Lentinula edodes (гъба Шиитаке)
                           
                           
                              0,30“
                           
                        
            
                  (2)
               
               
                  В раздел 3.2 относно кадмия точки 3.2.9, 3.2.15, 3.2.16, 3.2.17 и 3.2.20 се заменят със следното:
                  
                              Храни (1)
                           
                           
                              Максимално допустими количества (mg/kg мокро тегло)
                           
                        
                              „3.2.9
                           
                           
                              Ракообразни (26): мускулно месо от крайници и корем (44). В случай на крабове и крабоподобни ракообразни (Brachyura and Anomura) — мускулно месо от крайници.
                           
                           
                              0,50“
                           
                        
                              „3.2.15
                           
                           
                              Зеленчуци и плодове, с изключение на листни зеленчуци, свежи подправки, листно зеле, гъби, стеблени зеленчуци, кореноплодни и грудкови и морски водорасли (27)
                           
                           
                              0,050“
                           
                        
                              „3.2.16
                           
                           
                              Стеблени зеленчуци, кореноплодни и грудкови, с изключение на целина (27). Максимално допустимото количество за картофите се отнася за белените картофи.
                           
                           
                              0,10“
                           
                        
                              „3.2.17
                           
                           
                              Листни зеленчуци, свежи подправки, листно зеле, целина и следните гъби (27): Agaricus bisporus (двуспорова печурка), Pleurotus ostreatus (гъба кладница), Lentinula edodes (гъба Шиитаке)
                           
                           
                              0,20“
                           
                        
                              „3.2.20
                           
                           
                              Хранителни добавки (39), състоящи се изключително или предимно от изсушени морски водорасли или от продукти, получени от морски водорасли, или от изсушени двучерупчести мекотели
                           
                           
                              3,0“
                           
                        
            
                  (3)
               
               
                  В раздел 3.3 относно живака, точка 3.3.1 се заменя със следния текст:
                  
                              Храни (1)
                           
                           
                              Максимално допустими количества (mg/kg мокро тегло)
                           
                        
                              „3.3.1
                           
                           
                              Рибни продукти (26) и мускулно месо от риба (24) (25), с изключение на видовете, посочени в точка 3.3.2. Максимално допустимото количество за ракообразни се прилага за мускулно месо от крайници и корем (44). В случай на крабове и крабоподобни ракообразни (Brachyura and Anomura) – мускулно месо от крайници.
                           
                           
                              0,50“
                           
                        
            
                  (4)
               
               
                  В раздел 5 относно диоксините и PCB точка 5.3 се заменя със следния текст:
                  
                              Храни
                           
                           
                              Максимално допустими количества
                           
                        
                              Общо диоксини (WHO-PCDD/F-TEQ) (32)
                           
                           
                              Общо диоксини и диоксиноподобни PCBs (WHO-PCDD/F-TEQ) (32)
                           
                        
                              „5.3
                           
                           
                              Мускулно месо от риба и рибни продукти и продукти, получени от тях, с изключение на змиорка (25) (34). Максимално допустимото количество за ракообразни се прилага за мускулно месо от крайници и корем (44). В случай на крабове и крабоподобни ракообразни (Brachyura and Anomura) — мускулно месо от крайници.
                           
                           
                              4,0 pg/g мокро тегло
                           
                           
                              8,0 pg/g мокро тегло“
                           
                        
            
                  (5)
               
               
                  В раздел 6 относно полицикличните ароматни въглеводороди точки 6.1.3 и 6.1.5 се заменят със следния текст:
                  
                              Храни (1)
                           
                           
                              Максимално допустими количества (μg/kg мокро тегло)
                           
                        
                              „6.1.3
                           
                           
                              Мускулно месо от пушена риба и пушени рибни продукти (25) (36), с изключение на двучерупчести мекотели. Максимално допустимото количество за пушени ракообразни се прилага за мускулно месо от крайници и корем (44). В случай на пушени крабове и крабоподобни ракообразни (Brachyura and Anomura) то се прилага за мускулно месо от крайници.
                           
                           
                              5,0“
                           
                        
                              „6.1.5
                           
                           
                              Ракообразни, главоноги, различни от пушени (26). Максимално допустимото количество за ракообразни се прилага за мускулно месо от крайници и корем (44). В случай на крабове и крабоподобни ракообразни (Brachyura and Anomura) то се прилага за мускулно месо от крайници.
                           
                           
                              5,0“
                           
                        
            
                  (6)
               
               
                  Бележка под линия 3 се заменя със следното:
                  
                     
                                 „(3)
                              
                              
                                 Храните, изброени в настоящата категория, са както са определени в Директива 2006/125/ЕО на Комисията от 5 декември 2006 г. относно преработени храни на зърнена основа и детски храни за кърмачета и малки деца (ОВ L 339, 6.12.2006 г., стр. 16).“
                              
                           
               
            
                  (7)
               
               
                  Бележка под линия 16 се заменя със следния текст:
                  
                     
                                 „(16)
                              
                              
                                 Кърмачета и малки деца, както са определени в Директива 2006/141/ЕО (ОВ L 401, 30.12.2006 г., стр. 1) и Директива 2006/125/ЕО.“
                              
                           
               
            
                  (8)
               
               
                  Добавят се следните бележки по линия 43 и 44:
                  
                              „(43)
                           
                           
                              Максимално допустимите граници за листни зеленчуци не се прилагат по отношение на свежите подправки (класирани под кодов номер 0256000 в приложение I към Регламент (ЕО) № 396/2005).
                           
                        
                              (44)
                           
                           
                              Главогръдът на ракообразните не попада в обхвата на настоящото определение.“